**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NÁVRH**

**zákon**

**z apríla 2023,**

**ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I.**

1.     V § 27 ods. 2 sa za slovom „fyzik" vypúšťa slovo „alebo" a za slovom „diagnostik" sa vkladajú slová  „alebo  sociálny pracovník" .

2.     Za §47h sa vkladá §47ch, ktorý vrátane nadpisu znie:

„§47ch

Úlohy komory pri zdravotníckom pracovníkovi, ktorý vykonáva

povolanie sociálny pracovník

Úlohy komory podľa § 48 pri zdravotníckom pracovníkovi, ktorý vykonáva  povolanie sociálny pracovník plní Slovenská komora sociálnych pracovníkov a asistentov sociálnej práce zriadená osobitným predpisom. 36a)".

Poznámka pod čiarou k odkazu 36a) znie:

36a) zákon č. 219/2014 Z.z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov

Doterajšie poznámky pod čiarou k odkazom 36a) až 36c) sa označujú ako poznámky pod čiarou k odkazom 36b) až 36d).

3.     Za § 80aw sa vkladá § 80ax, ktorý znie:

„§ 80ax

(1) Základná zložka mzdy sociálneho pracovníka (§ 27 ods. 2), ktorý získal odbornú spôsobilosť na výkon odborných pracovných činností (§ 33 ods. 2) a vykonáva odborné pracovné činnosti v rozsahu získaného vzdelania v pracovnom pomere na ustanovený týždenný pracovný čas v zdravotníckom zariadení podľa § 7 ods. 2 u poskytovateľa, ktorý prevádzkuje zariadenie ústavnej zdravotnej starostlivosti, je najmenej 1,19-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy.

(2) Základná zložka mzdy sociálneho pracovníka (§ 27 ods. 2), ktorý získal odbornú spôsobilosť na výkon certifikovaných pracovných činností (§ 33 ods. 6) v príslušnej certifikovanej pracovnej činnosti a vykonáva certifikované pracovné činnosti v príslušnej certifikovanej pracovnej činnosti v pracovnom pomere na ustanovený týždenný pracovný čas v zdravotníckom zariadení podľa § 7 ods. 2 u poskytovateľa, ktorý prevádzkuje zariadenie ústavnej zdravotnej starostlivosti, je najmenej 1,23-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy.

(3) Základná zložka mzdy sociálneho pracovníka (§ 27 ods. 2), ktorý získal odbornú spôsobilosť na výkon špecializovaných pracovných činností (§ 33 ods. 5) v špecializačnom odbore a vykonáva špecializované pracovné činnosti v príslušnom špecializačnom odbore v pracovnom pomere na ustanovený týždenný pracovný čas v zdravotníckom zariadení podľa § 7 ods. 2 u poskytovateľa, ktorý prevádzkuje zariadenie ústavnej zdravotnej starostlivosti, je najmenej 1,40-násobok priemernej mesačnej mzdy zamestnanca v hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý dva roky predchádza kalendárnemu roku, v ktorom sa priznáva základná zložka mzdy.".

Čl. II

Zákon č. 219/2014o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení zákona č. [177/2018 Z. z.](https://www.zakonypreludi.sk/zz/2018-177), zákona č.  [322/2019 Z. z.](https://www.zakonypreludi.sk/zz/2019-322), zákona č. [484/2021 Z. z.](https://www.zakonypreludi.sk/zz/2021-484) a zákona č. [116/2023 Z. z.](https://www.slov-lex.sk/pravne-predpisy/SK/ZZ/2023/116/20240101.html) sa mení takto:

V § 15 ods. 1 písm. j) znie:

„j) plní ďalšie úlohy podľa tohto zákona a ďalšie úlohy, ak sú ustanovené osobitným predpisom.".

Čl. III.

Tento zákon nadobúda účinnosť 1. januára 2024.